Legal Document

Category: 292

Text:
Άρθρον δέυτερον.-Αι Υποδιοικήσεις των Νέων Χωρών μετονομάζονται Επαρχίαι και οι Υποδιοικηταί Έπαρχοι. Εις τον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος. 2. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΕΣΩΤΕΡΙΚΩΝ ΚΑΙ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ.64160 της 15 Οκτ./12 Νοεμ.1958 Περί ενιαίας ρυθμίσεως του θέματος της τοποθετήσεως καθοδηγητικών πινακίδων τοπωνυμίων. Λαμβάνοντες υπ’ όψιν: 1)Τας διατάξεις του άρθρ. 6 του Δ/τος της 17 Σεπτ. 1926 «περί μετονομασίας συνοικισμών, πόλεων ή κωμών», κυρωθέντος δια του Ν.Δ. της 13 Νοεμ. 1927 (Φ.Ε.Κ. 287 Α΄1927) και του Νόμου 4096/1929. 2)Τας διατάξεις της παρ. 2 του άρθρ. 18 του Αναγκ. Νόμου 864/1937. 3)Την ανάγκην καθιερώσεως της χρησιμοποιήσεως εις ολόκληρον την χώραν ενιαίου τύπου καθοδηγητικών πινακίδων τοπωνυμίων, προστασίας και διαφυλάξεως αυτών, τοποθετήσεως πινακίδων εις όσα τμήματα του οδικού δικτύου της Χώρας δεν υπάρχουν τοιαύται και ανανεώσεως των κατεστραμμένων, προς διευκόλυνσιν των κινουμένων δια του οδικού δικτύου της χώρας Ελλήνων και ξένων. 4)Την επί του ανωτέρω θέματος υποβληθείσαν ημίν έκθεσιν Επιτροπής, συγκροτηθείσης εξ εκπροσώπων των Υπουργείων Εσωτερικών, Συγκοινωνιών και Δημοσίων Έργων, Ελληνικού Οργανισμού Τουρισμού, της Ελληνικής Λέσχης Αυτοκινήτου και Περιηγήσεως (Ε.Λ.Π.Α.) και της Ελληνικής Περιηγητικής Λέσχης, αποφασίζομεν: 1.Αι εφεξής τοποθετούμεναι πινακίδες τοπωνυμιών παρ’ όλων των προς τούτο αρμοδίων να είναι κατασκευασμέναι συμφώνως προς τον συννημένον τύπον του Υπουργείου Συγκοινωνιών και Δημοσίων Έργων. 2.Τα επί των πινακίδων τοπωνύμια να αναγράφωνται διττώς, ήτοι εις την ελληνικήν γλώσσαν και εις την φωνητικήν (PHONETTO), δια λατινικών χαρακτήρων κατά την Ελληνικήν εκφοράν. Κατ’ εξαίρεσιν, αι επί των πινακίδων αναγραφόμεναι λέξεις, αι μη δηλούσαι τοπωνύμια (ως Σιδ. Σταθμός, Αεροδρόμιον, Μονή κ.α.) να αναγράφωνται εις την Ελληνικήν και εις αγγλικήν γλώσσαν, ως μάλλον διαδεδομένην. Εις τας περιπτώσεις ταύτας δύναται να χρησιμοποιώνται και αι διεθνώς καθιερωμένοι παραστάσεις προς συμβολισμόν των ανωτέρω λέξεων. 3.Εις εκάστην θέσιν τοποθετήσεως πινακίδων τοπωνυμίων, αι χρησιμοποιούμεναι λέξεις να μην υπερβαίνουν τας τρείς, δι΄έκαστον των δύο τρόπων γραφής (ελληνική και φωνητική), ήτοι εν συνόλω τας 6, ώστε να καθίσταται δυνατή η ανάγνωσις  των υπό των εν κινήσει οδηγών και επιβατών. 4.Η ελληνική γραφή των τοπωνυμίων δέον να ακολουθή την ορθήν γραφήν, την παραδεδεγμένην υπό του παρά τω Υπουργείω των Εσωτερικών εδρεύοντος Συμβουλίου Τοπωνυμιών. Η φωνητική γραφή θα ακολουθή ενιαίαν απόδοσιν, δια λατινικών γραμμάτων, των ελληνικών γραμμάτων, φθόγγων και διφθόγγων, συμφώνως προς τον συνημμένον πίνακα. 5.Επί των πινακίδων τοπωνυμίων να αναγράφηται υποχρεωτικώς και ο αριθμός, ο δεικνύων την απόστασιν εις χιλιόμετρο, αποκλειομένης πάσης αναγραφής αποσκοπούσης εις οιανδήποτε διαφήμισιν. 6.Να απαγορευθή η υπό των αστυνομικών ή άλλων αρχών χορήγησις αδειών τοποθετήσεως πινακίδων επί των οδών δια διαφημιστικούς σκοπούς, καθ’ όσον το τοιούτον επιφέρει σύγχυσιν εις τους οδηγούς των εν κινήσει οχημάτων. 7.Αι αρχαί, αι εντεταλμέναι δια την κατασκευήν ή συντήρησιν των εθνικών, επαρχιακών, δημοτικών και κοινοτικών οδών υπέχουν την ευθύνη της τοποθετήσεως και συντηρήσεως των καθοδηγητικών πινακίδων τοπωνυμίων και κατευθύνσεων κατά μήκος των δικτύων της αρμοδιότητός των, δεδομένου ότι οι πινακίδες αύται είναι μέρος της γενικής σημάνσεως, ήτις υπό την σημερινήν ανάπτυξιν της κυκλοφορίας αποτελούν απαραίτητον εξοπλισμόν των οδών. 8. «Προκειμένου, περί των υπό των δήμων και κοινοτήτων τοποθετουμένων πινακίδων τοπωνυμίων, η φοντίς δια την προμήθειαν αυτών και των εξαρτημάτων των, δια την αναγραφήν επ’ αυτών των ορθών αποστάσεων δια την τοποθέτησιν και συντήρησιν αυτών ανατίθεται εις τους οικείους Νομάρχας (Τ.Υ.Δ.Κ.), συνεπικουρουμένους εις το έργον τούτο υπό της Ε.Λ.Π.Α. Η δαπάνη της προμηθείας, κατασκευής, τοποθετήσεως και συντηρήσεως θα βαρύνη τους οικείους δήμους και κοινότητας». Η παρ.8 αντικατεστάθη ως άνω δια της υπ’ αριθ.90747 της 5/19 Νοεμ.1960 (ΦΕΚ Β΄472) αποφ. Υπ. Προεδρίας Κυβερνήσεως, Εσωτερικών και Συγκοιν. Και Δημ. Έργων.  (Αντί της σελ.214,43(γ)  Σελ.214,43(δ) Τεύχος 530-Σελ.7 Επιτροπείες Τοπωνυμιών 2.Γ.ζ.2 9.Αι τοπικαί Αρχαί να καταβάλλουν συνεχή προσπάθειαν δια την διαφύλαξιν των πινακίδων και εν γένει των σημάνσεων από βανδαλισμούς και καταστροφάς, δια της διαπαιδαγωγήσεως των μαθητών εις τα σχολεία και δια της επιβολής αυστηρών κυρώσεων κατά των παραβατών. Η παρούσα δημοσιευθήτω δια της Εφημερίδος της Κυβερνήσεως.